Document ID: 32003R1667

Uredba Komisije (ES) št. 1667/2003
z dne 1. septembra 2003
o izvajanju Uredbe Sveta (ES, Euratom) št. 58/97 v zvezi z odstopanji pri strukturni statistiki podjetij
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES, Euratom) št. 58/97 z dne 20. decembra 1996 o strukturni statistiki podjetij [1], kakor je bila nazadnje spremenjena z Uredbo (ES) št. 2056/2002 Evropskega parlamenta in Sveta [2], in zlasti člena 12(x) Uredbe,
ob upoštevanju naslednjega:
(1) Uredba (ES, Euratom) št. 58/97 je vzpostavila skupni okvir za izdelavo statistike Skupnosti o strukturi, dejavnosti, dosežkih in konkurenčnosti kreditnih institucij in pokojninskih skladov ter izdatkov za varstvo okolja.
(2) Člen 11 Uredbe (ES, Euratom) št. 58/97 predvideva, da se med prehodnim obdobjem lahko sprejmejo odstopanja od določb prilog k navedeni uredbi.
(3) Države članice so zaprosile za odstopanja od nekaterih določb Priloge 2 k Uredbi (ES, Euratom) št. 58/97 v zvezi s karakteristikami 21 11 0, 21 12 0 in 21 14 0 za obdobje 2001 do 2004, da uvedejo potrebne sisteme zbirk podatkov ali popravijo obstoječe, tako da bi bile ob koncu prehodnega obdobja iz Priloge 2 k Uredbi določbe le-te izpolnjene.
(4) Države članice so zaprosile za odstopanja od nekaterih določb Priloge 6 k Uredbi (ES, Euratom) št. 58/97 v zvezi s kreditnimi institucijami za obdobje 2001 do 2003, da uvedejo potrebne sisteme zbirk podatkov ali popravijo obstoječe, tako da bi bile ob koncu prehodnega obdobja iz Priloge 6 k Uredbi določbe le-te izpolnjene.
(5) Države članice so zaprosile za odstopanja od nekaterih določb Priloge 7 k Uredbi (ES, Euratom) št. 58/97 v zvezi s pokojninskimi skladi za obdobje 2002 do 2004, da uvedejo potrebne sisteme zbirk podatkov ali prilagodijo obstoječe, tako da bi bile ob koncu prehodnega obdobja iz Priloge 7 k Uredbi določbe le-te izpolnjene.
(6) Navedena odstopanja je treba dovoliti, saj sistemi zbirk podatkov držav članic zahtevajo nadaljnje prilagoditve.
(7) Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Odstopanja od karakteristik 21 11 0, 21 12 0 in 21 14 0 iz oddelka 4 v Prilogi 2 k Uredbi (ES, Euratom) št. 58/97 se dovolijo za leta opazovanja 2001 do 2004, kakor je določeno v Prilogi I k tej uredbi.
Člen 2
Odstopanja od seznama karakteristik iz oddelka 4 v Prilogi 6 k Uredbi (ES, Euratom) št. 58/97 se dovolijo za leta opazovanja 2001 do 2003, kakor je določeno v Prilogi II k tej uredbi.
Člen 3
Odstopanja od seznama karakteristik iz oddelka 4 v Prilogi 7 k Uredbi (ES, Euratom) št. 58/97 se dovolijo za leta opazovanja 2002 do 2004, kakor je določeno v Prilogi III k tej uredbi.
Člen 4
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. septembra 2003

Labels: 4
15
19